
Den her offentliggjorte artikel af arkitekt 
K. L. Sijmons er ligesom illustrationerne taget 
fra bogen: Bouwen van Woning tot stad, ud- 
zivet i Amsterdam 1946 af forlagsselskabet 
G. A. van Oorschot. 

Nye veje i arkitekturen og 
byplanlægningen? 


Betragtninger over krisen i arkitekturen med udgangspunkt i 
Amsterdams byplan af arkitekt K. L. Sijmons, indledt, oversat 
og kommenteret af arkitekt M.A.A. Asger Schmelling 


Hollands storhedstid 72 (492) 
Historien om det hollandske folk i det 17. aarhundrede er som 
et eventyr. Hvis et folk nogensinde har været berettiget til at 
kalde sig et herrefolk, skulde det være hollænderne i den epoke, 
der betegnes som ,,det gyldne aarhundrede”. Deres handelsnet 
omspænder jordkloden, deres hær og flaade er iryeterædener 
førende indenfor malerkunsten og hollandske arkitekter indfor- 
skrives fra de omliggende lande for at forestaa monumental- 
arbejder der. De er førende indenfor finansverdenen og viden- 
skaben, og deres vandbygningskunst er uovergaaet. Amsterdam, 
der nu er sæde for verdenshandelen efter Hansestædernes ned- 
kæmpelse, sprænger fuldstændig sine rammer. Fra i 1610 at have 

50.000 indbyggere vokser den saaledes, at der 1660 er 200.000 


indbyggere. 

Byplanen af 1610 

Det forbavser ikke, at en byplan for Amsterdam i denne periode 
maa blive præget af den almindelige sans for de store linier, 
maa faa det, som le Corbusier med et uoversætteligt ord be- 
nævner: Grandeur. 

Saaledes er da den byplan, der bliver iværksat i 1610 og som 
vi kender fra Daniel Stalpaerts stik, et genialt greb af en by- 
planlægger, idet den med sine tre ringe af majestætiske grachter 
omslutter den gamle middelalderby, skyder ryg mod landet og 
aabner sig mod vandet — ,,Het Ij" — livsnerven for et folk, hvis 
handel behersker verden. Sammenligner man med byplaner fra 
andre lande i denne periode finder man der regentens hersker- 
sæde som det selvskrevne midtpunkt, hvorfra vejene udgaar 
radialt og hakker byen ud i smaabidder, der med deres spidse 
hjørner er vanskelige at bebygge og giver indtryk af en staccato 
rytme. Amsterdamplanen derimod kendetegnes som folket selv 
af en velgørende tyngde og rolig rytme. 

Og mens gaderne i samtidens storbyer sædvanligvis gives en 
bredde paa en halv snes meter — Via del Corso i Rom saaledes 
12 mM — saa ser vi igen i Amsterdam de store linier. Grachterne 
— en 25 m bred kanal med en tilkørselsgade paa hver side — har 
en afstand af ca. 45 m mellem de modstaaende facader og bag 
husene er havearealer i 60 meters dybde. 

Der er over denne byplan noget stærkt og sluttet og de retlinede 
grachter er et typisk udslag af hollændernes evne til at omforme 
landskabet, saa det fremtræder som et forædlet kulturprodukt. 


Gaderum og bebyggelse 


Men naar grachterne og bebyggelsen langs disse i dag virker 
saa stærkt, skyldes det dels bebyggelsens ensartethed — at den 
staar som variationer over det samme tema og virker ved gen- 
tagelsens magt — og dels de rumlige virkninger og det spil med 
størrelsesforholdene, som Barokken beherskede saa mesterligt. 
Man skal gaa ad en af de snævre radialgader, hvor man føler 
husene til begge sider som trykkende mure. Faa skridt senere 
kommer man til en af de prægtige, buede broer, og naar man 
staar her, er alt det trykkende borte og man er i det store, vide 
rum. Og saaledes gentager oplevelsen sig, efterhaanden som man 
kommer frem, gracht for gracht. 

Gaar man derimod langs grachten, tvinges man af vogntrafikken 
helt ind langs husenes gavle og faar derved alle enkeltheder paa 
nært hold og i forkortning opefter. Frem for sig har man hele 
tiden de fremspringende stentrapper og bygningsdele som planer, 
der springer frem fra husene, og foroven hejsebjælkernes vand- 
rette linier. Men vender man blikket over mod grachtens anden 
side er alt det urolige og trykkende borte. I rolig frontperspektiv 
staar husene der som en anden variation over det samme tema. 

Tværsnit i grachter fra Amsterdam ca. I :17250, 


de angivne maal er meter 


Holland har altid haft en fremskudt position i den 
internationale arkitektur. Især i Danmark har vi i 
Jlere forskellige perioder været under direkte ind- 
Slydelse fra hollandske arkitekter. En del af dem har 
virket her i landet (Steenwinckel, for at nævne et 
enkelt navn); Nyrop-tiden søger inspiration hos 
englænderen Morris og hollænderen Berlage og i 
begyndelsen af trediverne fulgte danske arkitekter 
med stor interesse funktionalismens udvikling i hol- 
land 

Det er derfor af interesse at læse en hollandsk arki- 
tekts indlæg i debatten om den nye tid og den nye 
arkitektur, selv om vi vel staar lidt uforstaaende 
overfor den udvikling arkitektur har taget netop i 
Holland. I en række billeder i marginen er der uaf- 
hængigt af artiklen gjort et forsøg paa at give et 
omend kun fragmentarisk indtryk af baggrunden 
Jor de hollandske arkitekters arbejde. 


Beulingsloot, Amsterdam, typisk gracht uden side- 
løbende gader. Pakhusenes fagader gaar direkte til 
vandet. Huset i baggrunden (Heerengracht 386) 
med frontispice og pilasterfagade er bygget 1 1663 
af Philip Vingboons. 


Byplanen af 1935 


Ved Amsterdams senere udvidelser i det 19. og 20. aarhundrede 
er linien bagud helt blevet afbrudt og traditionerne er ikke ført 
videre. Den af bystyret i 1935 fastlagte byplan med henblik paa 
den fremtidige udvikling er ganske neutral og mangler en ska- 
bende ide. Den kunde ligesaa godt være projekteret for Birming- 
ham eller Disseldorf som for Amsterdam. 


Byplanforslaget af 1945 


Som protest herimod — og mod den stedmoderlige behandling, 
der forøvrigt indenfor bygge- og arkitektkredse i Holland i de 
senere aar er blevet boligspørgsmaalet til del — har en gruppe 
amsterdamarkitekter, nemlig Zanstra, Giesen & Sijmons, Ir. Å. 
Boeken, A. Komter, Arthur Staal og S. van Woerden udarbej- 
det et interessant forslag til en byplan med detaillerede bebyggelses 
planer for de enkelte kvarterer. Materialet, der er udarbejdet 
under meget vanskelige arbejdsvilkaar i besættelsestiden, er i 
1946 fremlagt i en smuk bog: Bouwen van woning tot stad (G. A. 
van Oorschots forlag, 486 sider) med talrige planer og lejlig- 
hedstyper samt artikler til belysning af det historiske grundlag og 
de tekniske og kulturelle problemer. 

Af bogens vægtigste indhold — og det som har mest almen inter- 
esse — findes nogle betragtninger af arkitekt K. L. Sijmons om 
krisen i kulturen og arkitekturen. Det synspunkt, der ligger til 
grund for betragtningerne er, at byplanen af 1935, og iøvrigt 
Amsterdams udvikling i det 19. og 20. aarhundrede, afslører et 
rivende kulturforfald i forhold til den kultur, der var grund- 
laget for planen af 1610. Artiklen bringes i det følgende, tildels 
i sammentrængt form. 


Teknikkens taageslør 


Mange forskellige faktorer af rent teknisk art har indflydelse paa 
udformningen af en byplan, hygiejniske og sociologiske hensyn, 
hensyn til trafik og transportmuligheder, industri og skibsfart, 
Dertil kommer spørgsmaalet om boligerne, og alle disse brud- 
tykker skal lægges sammen i eet mønster: Den gode byplan. 
Tidens indstilling er saadan, at disse mangfoldige tekniske pro- 
blemer bliver skudt frem i forgrunden, og dette gør det vanske- 
ligt for en lægmand at finde ind til sagens kærne, de store linier 
i byplanen. Han afskrækkes af alt det tekniske og ræsonnerer, at 
det er klogest at overlade det til ,,dem, der har forstand paa de 
dele”. Det er beklageligt, da byplanlægning netop drejer sig om 
spørgsmaal, der har krav paa interesse fra alle sider i samfundet. 
I en byplan maa der være en stor, skabende tanke, og de tek- 
niske problemer maa ikke alene være bestemmende. Den i 1935 
udarbejdede kommunale byplan for Amsterdam er kun teknisk 
bestemt og savner denne stærke, skabende kraft, som kende- 
tegner planen af 1610. 
Vil vi kunne bedømme 1935-planen, da maa vi gøre op, hvad 
vor egen tidsaand, under hvis indflydelse den er blevet til, egent- 
lig er og vil. 

119 


Vor basis 

Da enhver aandspræstation uvilkaarlig vil afspejle den fælles 
basis, der er bestemmende for en tids aand, trænger sig her det 
spørgsmaal paa, paa hvilken basis vor tid staar. 

Vor tid staar paa den samme basis som det nittende aarhun- 
drede og den tankegang er ikke blot en fortsættelse af dettes 
rationalisme men rationalisme opløftet til højeste potens, saa- 
ledes at rationalistiske anskuelser har gennemsyret alle livets 
omraader. 

Dyrkelsen af forstanden — teknik og videnskab — har naaet saa- 
danne højder, at man fejlagtig har anset den højeste udvikling 
heraf for endemaalet, har anset byggematerialerne for selve 
bygningen. 

En saadan eensidighed fører ikke til en harmonisk kultur, thi 
en saadan opbygges ikke paa eensidighed, men derved, at alle 
dele gaar ligeligt op i en højere enhed. Der er forstand og aand 
i ligevægt med hinanden, saaledes at den ene ikke kan undvære 
den anden. Naar vi indser det, maa vi indrømme, at vor basis 
er for ringe for en ny kultur. 


Korsvejen 

Ved betragtningen af vor basis finder vi os staaende ved en 
korsvej, hvorfra vejene fremover udgaar. Een mener, at kul- 
turen kan opbygges paa det nuværende rationalistiske grundlag, 
en anden finder det umuligt. Vi mener, at den rationalistiske 
æra er endt med denne krig og ser deri vejen fri til at komme 
ud af blindgaden — paa ethvert omraade af livet. Thi livet i vor 
tid er af en grænseløs tomhed. Alle de veklager, der udstødes 
over vor tid," kan” føres tilbage hertil) Viter tommel selvider 
hvor vi drives af en stor idealisme, for eksempel ideen om fælles- 
skab, der nu er en vigtig faktor i samfundslivet, og hvorfra og- 
saa byplanlægningen er udgaaet. Men bagved fællesskabsideen 
finder vi hos de allerfleste mennesker kun materielle formaal, 
ønsket om fælles vel. Det aandelige formaal, der er forbundet 
hermed, kommer helt i baggrunden, og det er det, der foraar- 
sager tomheden. Den materielle tankegang stiller mennesket og 
dets behov som udgangspunkt for alle ting, men derved tjener 
mennesket i sidste instans kun sit eget jeg og ophæver derved 
fællesskabstanken. Ideen faar først sin egentlige mening, naar 
mennesket formaar at se udover sig selv, saa sandt man skal 
tjene Gud førend Næsten. 

Har fællesskabsideen saaledes et aandeligt indslag faar den en 
dybere betydning, saaledes at den kan virke befrugtende og be- 
sjælende, en besjæling, der ogsaa er uundværlig for byplanlæg- 
ningen. Det rationalistiske menneske maa finde en livsanskuelse, 
der har sit udgangspunkt i erkendelsen af Gud (en usynlig og 
for mennesket ikke konkret magt) og derved afbryde den linie 
ad hvilken ,,;fremskridtet” allerede nu halvandet hundrede aar 
har bevæget sig. 

Men man kan spørge, om en videre udvikling ad denne vej ikke 
havde været mulig, og svaret maa stilles benægtende. Lad os 
stille en balance op for de sidste 25 aar for at se om svaret virke- 
lig er rigtigt. 

Willink: Søjlehelgen Simon 


Balancen 


Generationen fra tyverne stod ligesom vi foran en ruin. Det 
var resterne af det nittende aarhundredes idealisme. Krigen og 
det kaos, der fulgte i dens kølvand, havde vist, at idealerne fra 
førkrigstidens Europa kun var en drøm. Fremskridtet, evolutio- 
nen, der blev prædiket som en forkyndelse, døde paa slagmar- 
kerne. Menneskehedens ideal om international socialisme havde 
ikke formaaet at hindre, at den ene socialist maatte gaa ud og 
dræbe den anden. 

Efterkrigstiden kendetegnes af en saglig idealisme, der holder sig 
til de fordringer, samfundslivet stiller og er bange for at gaa 
udenfor det konkrete. Saaledes er ogsaa tyvernes kunst præget 
af den saglige idealisme og beherskes af en jernhaard dogmatik. 
Over hele linien, fra futurismen til den positive nye saglighed, 
er forstandsmæssige ytringer (materialisme, rationalisme) den 
traad, der forbinder de forskellige Rsmer 

En undtagelse danner den abstrakte kunst, der udtrykker en 
alvorlig vilje til fornyelse, og opstod ud fra den hypothese, at 
den kunst, der beror paa iagttagelse af naturen, er udtømt. 
Som gengivelsen af virkeligheden i landskab, figur og stilleben 
forfalder, da bliver alene tilbage det, som ikke er virkelighed 
men et rent produkt af fantasien, af menneskets aand. Denne 
kunst er rent ornamental, et produkt af farve, linie og kompo- 

sition og ofte af en betagende skønhed. Men trods al vitalitet 
er den mere en dødens profet end livets, en egenskab den har 
fælles med den med Surrealisterne beslægtede antiimpressioni- 
stiske malergruppe, der med forkærlighed behandler temaer som 
undergangsangsten og døden. 


Raabet om fornyelse 

Tesen om aftenlandets undergang møder os fra mange sider 
indenfor det kulturelle liv. Det var maaske alene indenfor arki- 
tekturen, at vi fandt troen paa fremtiden og livet i behold. Ty- 
vernes skabere af bygningskunst levede i een stor idealisme og 
le Corbusier's opraab for ,,”équipement de Pépoque machinist" 
blev modtaget med begejstring og uden tøven taget i tjeneste 
for skabelsen af en ny, lykkelig fremtid. For denne gruppe kunst- 
nere var der ikke tale om undergangsfølelse, tværtimod. For dem 
begyndte tiden først nu, de levede i fremtiden — de drømte om 
en ,grande époque" med rationalismen som hasis. Befriet fra 
traditionerne kunde man bekvemt omsætte konklusionerne af de 
nye ideer i planlægning, og arkitekturen fik hvad den saa haardt 
tiltrængte: Følelsen af paany at begynde med det ubeskrevne 
blad. Karakteristisk for tyvernes arkitektur var, at den udtrykke- 
lig gik ud fra livet som basis. Med fuld anerkendelse af de resul- 
tater denne generation har naaet maa vi dog spørge os selv, 
om der er videre udviklingsmulighed til stede, naar vort nu- 
værende standpunkt og de opnaaede resultater tages i betragt- 
ning. Og derpaa kan vi kun svare med et: Nej. 

Vi har nu naaet et punkt hvor en fastholdelse af en rationalistisk 
livsanskuelse staar i vejen for en videre udvikling. Vi er nu der, 
hvor der kræves et skridt af os, for at vi paany kan komme i 
bevægelse. Denne fordring til os, der er beskæftiget med arki- 
tektur og byplanlægning, falder sammen med det krav om for- 
nyelse, der nu stilles til alt kulturelt og socialt liv. 


Rummet 


Naar vi vil bevise, at arkitektur og byplanlægning opbygget paa 
rationalistisk basis er kørt fast, da maa vi, hvor vanskeligt det 
end er, forsøge at introducere begrebet rumfølelse for læseren. 
Byplanlægning er nemlig intet andet end skabelsen af ,,rum". 
Det kriterium paa arkitektur, hvormed vi adskiller de forskel- 
lige stilepoker, er ikke de arkitektoniske detailler men maaden 
hvorpaa rummene er udformet. Ved undervisning i kunsthistorie 
bliver den fejl næsten altid begaaet, at man siger: Spidsbue og 
søjlebundt = Gothik. Rundbue med søjle og skaft, med den og 
den base og kapitæl —= Renæssance. Men i saadanne arkitek- 
toniske detailler er en stilarts væsen ikke karakteriseret. 
Renæssance og Barok brugte næsten altid den samme rundbue og 
den samme søjle med base og kapitæl. Forskellen mellem de to 
stilarter ligger i en diametralt modsat opfattelse af rummet, og 
detaillen tjener kun i hvert enkelt tilfælde til at forhøje og under- 
strege rumvirkningen. I kunsthistorien er rummet saaledes nøg- 
len til forstaaelse af menneskeaandens udvikling. Uden denne 
indsigt er det umuligt at forstaa, hvad der i hvert enkelt tilfælde 


har ligget til grund for udformningen af arkitektur eller byplan- 
lægning. 

Kloveniersburgwal, hjørnehuset ved Rusland (den 
korte tværgade) bygget ca. 1660. En af Amster-= 
dams mange karakteristiske gavlfagader; pillerne" 
mellem vinduerne er udformet som pilastre uden" 
kapitæler, gavlens hals støttes af to delfiner. | 


En gruppe af pakhusgavle, Bouwersgracht, fra mid- 
ten af det 17. aarhundrede. I Amsterdam. findes 
mange smukke gadebilleder med disse karakteristiske 
gavlhuse. 


leerengracht 103. Indgangsparti fra slutningen af 
t 18. aarhundrede. 


”oorburgwaal, eksempel paa samspil mellem ældre 


u nyere arkitektur. 


Rumfølelsen er afhængig af samtidens livsopfattelse, ja er en 
udkrystallisering af denne. Og da derfor livsopfattelsen i tyverne 
skiftede, ændredes ogsaa rumfølelsen, saaledes som den giver sig 
til kende i arkitektur og byplanlægning. Den nye livsfølelse ytrede 
sig i en afstandstagen fra aandelige problemer, idet der samtidig 
lagdes mere vægt paa de stoflige i fuld tiltro til, at endnu mere 
viden og forstand vilde bringe løsningen paa alle problemer. 
Disse følelser manifesterede sig i en begejstret tiltro til alt, der 
takket være videnskab og teknik var eller kunde blive til menne- 
skehedens fælles bedste. Flugten ind i teknikken fandt øjeblikke- 
lig genklang i kunsten. Den øste selv sin inspiration derfra. 


Hurtighed 


Kunsten fra tyverne søgte sin inspiration i teknik — og i hurtig- 
heden, farten, saa den den mest fascinerende legemliggørelse af 
denne. Denne følelse er ligesaa ægte som tidligere generationers 
inspiration i naturen. 

Man har en historie om en ungdommelig, engelsk komponist, 
der i tre dage lod sig trække op og ned ad en rulletrappe paa 
Piccadilly-Tube-Station for at blive inspireret til et orkesterværk. 
En ondskabsfuldhed, men dog ganske tæt ved sandheden. Le 
Corbusier fortæller i 1922 om sin villa i Vaucresson, hvorledes 
han en aften havde været til seksdagesløb i Vélodrome d'hiver 
og gik hjem ad de stille gader. Da slaar den tanke pludselig ned 
i ham, at trappehuset, der staar lodret op mod gavlen, staar i 
et modsætningsforhold til sin rytme. Rytmen fra de susende 
kørere paa cyklebanen i projektørernes skær har gjort et saadant 
indtryk paa kunstneren, at det virker skabende i hans sind. 
Rumfølelsen fra tyverne beror paa iagttagelse ud fra en hurtig 
bevægelse, og kravet om at iagttagelse af arkitekturen skal ske 
fra et fly eller en bil er mere end et teoretisk slagord. Interiørerne, 
der ifølge sagens natur kun kan iagttages i et langsomt tempo, 
er ubevidst formet som om man ser de forskellige rum hurtig 
efter hinanden. 

Thi i arkitekturen, hvor rummene aabner sig mod hinanden, 
ser vi dem gaa over i hinanden, gaa ud i eet som billederne paa 
filmslærredet. Med andre ord, naar vi ikke selv kan være i be- 
vægelse, sætter vi rummet i bevægelse. Virkningen er præcis 
den samme! I den nye rumfølelse spiller ogsaa den faktor, der 
hedder tiden, en rolle. ,,Bevægelse" og »tidf" hører sammen. 
Tiden er den fjerde dimension. 


Den fjerde dimension 

Den nye arkitektur indfører den fjerde dimension, fordi rum- 
met formes uden grænser. Gothikken og Barokken virkede dog 
ogsaa paa den maade, og saaledes er rumfølelsen i forbindelse 
med den nye arkitektur ikke noget nyt men den evige vekslen 
mellem ebbe og flod — rumfølelsen der bygger paa harmoni, ro 
og ligevægt, der efterfølges af den rumfølelse, der sætter rummet 
i bevægelse og forlanger bevægelse af os selv, for at rummet 
kan opleves paa rette maade. Flod — ebbe — flod. Gothik — Re- 
næssance — Barok. Barokken er firedimensional og det er umuligt 
at opleve et barokrum uden selv at være i bevægelse. Kun derved 
aabenbarer rumvirkningens fulde skønhed sig for beskueren. 

Ogsaa Gothikken er en firedimensional stil. Det er næsten ikke 
muligt at være i ro i en gotisk katedral. Uimodstaaeligt lokkes 
man til at flakke om i det uendelige rum med dets sideskibe, 
kor med koromgang og kapeller. Hvorhen end blikket vender 
sig finder vi stadig som i en mystisk troldeskov det ene rum bag 
det andet og der bagved endnu et rum. Men i Gotik og Barok 
er der et hvilepunkt, hvor rummet opløser sig i harmoni og 
skænker tilfredsstillelse, enten det nu er som i Gotikken, umaade- 
lig fjernt, et halvt hundrede meter lodret over os i hvælvingernes 
slutsten eller som i Barokken, i det sidste rum, der møder øjet, 
naar man gaar igennem en bygning. 

I den nye arkitektur er dette afsluttende, tilfredshed skænkende 
moment ikke til stede. Naar vi her gaar gennem en bygning, 
da er rummene en labyrinth uden begyndelse og ende og somme- 
tider ved vi ikke selv, om vi nu er ude eller inde. Vi er uden ror, 
fuldkommen overladt til os selv. Ogsaa byplanen har denne 
labyrinthiske karakter. Blikket bliver ikke ledet men svæver frit, 
indtil det et eller andet sted mere eller mindre tilfældigt standses 
af en tværgaaende bygning eller trærække. Vi føler, at byg- 
mesteren ikke har noget at sige os, eller maaske ikke vil. Den 
nye arkitektur fastholder ikke mennesket men slipper det løs. 
Den hverken kan eller vil føre det ind i en dyb aandelig følelse, 
som Barokken og Gotikken gjorde det med deres rumvirkninger. 
Det nye menneske kender ikke hemmeligheden ved en aandelig 
oplevelse. Derfor var rummet for Barokken og Gotikken en 
aandelig faktor, medens det for den nye arkitektur kun er af 
stoflig art. 


Det stoflige rum 


Det stoflige givne rum er det naturlig givne rum, luften, en del 
af sfæren. Dette rum er umaaleligt, men ved opstilling af kun- 
stige begrænsninger kan det gøres maaleligt, indfanges i et af- 
grænset rum, hvor stof bliver til aand. Det er det rum, der bliver 
prøvestenen paa hvad mennesket indeholder. Rummet er cre- 
do'et for arkitekten, for en hel samtid. Vor tid lever ikke paa et 
transcendentalt plan men paa det konkretes niveau. Der for be- 
tragter vor tids menneske da ogsaa rummet i konkret betydning, 
som en del af den omgivende sfære. Derfor vælger det ogsaa 
med forkærlighed glasset som den begrænsende væg i sin bygning. 
Ved at erstatte den lukkende mur med en glasvæg tager det en 
del af den omgivende sfære indenfor. det gaar udenom den 
nødvendige konfrontation med det andet rum, det rum, der er 
et produkt af aandeligt liv. Thi ved den konfrontation vilde det 
kunne komme til den erkendelse, at vor tid ikke besidder et 
stærkt, aandeligt liv og derfor ikke kan skabe rum, der formaar 
at vække en aandelig følelse og derved kan sidestilles med de 
rum, der er skabt under tidligere kulturperioder. 


" To slags uendelighed 


Som Gotikken og Barokken stræber ogsaa vor tid mod det uende- 
lige eller ubegrænsede rum, — men med vidt forskellig betydning 
heraf. 

Dengang var det uendeligheden, erkendelsen af evigheden, der 
bragte spænding i det aandelige liv, en spænding, der gav evne 

Reformeret kirke, Diepenbrockstraat, opført 1932… 
Et typisk eksempel paa bestræbelserne for at videre- 
føre de gamle traditioner i moderne byggeri. 


Fra samme aar er ogsaa Dudoks indgangsbygning 
Sra kirkegaarden i Hilversum. Samspillet mellem 
vandet og bygningerne er et traditionelt motiv, men 
aanden er nutidens. 


[in anden af Dudoks bygninger, raadhuset 1 Hilver- 
um ogsaa den fra begyndelsen af 30erne. Motiv- 
pillet mellem vandflader og mure er rigt varieret 
" denne bygning. Foran hovedfacaden er anlagt en 
ø, og paa ovenstaaende billede fra gaarden ses den 


ille dam med springvand. 


til at omforme stof til aand, til at skabe beaandede, arkitek- 
toniske rum, der genspejlede mennesket, for hvem evigheden var 
en realitet. Alene denne spænding kan skabe nosetÆædert har 
blivende værd. 

Den uendelighed, som vor tid bekender sig til, er af en anden 
slags. Den er identisk med den grænseløse tomhed. Manglen 
paa spænding i det aandelige liv er skæbnesvanger for byplan- 
lægningen og fører uundgaaeligt til, at det der skabes, bliver af 
neutral og ubestemmelig karakter. Da byplanlægning udfra 
rationalistisk tankegang paa den maade intet har at fortælle 
folkets masse, mister den sit greb i dette. Den sætter sig udenfor 
fællesskabsfølelsen, som er alfa og omega for al byplanlægning. 


Den nye tids høst 


Formaalet er ikke her at drive propaganda for en ny ,,isme". 
Men vi vil se paa kendsgerningerne saadan som de ligger foran 
os, og da maa vi erkende, at kunsten er gaaet i staa paa grund 
af det rationalistiske indslag. Vi var saa optimistiske at mene, at 
vi med funktionalismen og konstruktivismen som basis endelig 
havde fundet en vej ud af den labyrinthiske have, som de seneste 
aartiers stedse skiftende stilanskuelser havde udviklet sig til. Men 
det blev kun en mellemstation. Thi arkitekturens problem er 
ikke i første række et formproblem men et spørgsmaal af dybere 
gaaende art: Om livsanskuelse. 


Livsanskuelsen fra tyverne ser vi som en afslutning paa en lang 
periode, der i denne krig har naaet sit synlige endepunkt. Pe- 
rioden rækker længere tilbage end industrialiseringen. Kultur- 
historikerne regner med, at med bruddet med Gotikken begynder 
sdenknyeudsædDetterkdenstidskderkharkforstandenksomebasist 
Grundlaget blev allerede lagt i det 17. aarhundrede med Descar- 
tes? og Spinozas filosofi, men først det 19. aarhundrede bragte det 
fuldkomne gennembrud for forstanden som det kulturelle livs be- 
hersker. Tiden lakker nu mod sin ende. 

Vor tid har talrige træk fælles med den tid Huizinga har gen- 
givet i sin bog ,,Middelalderens Høst". Ogsaa den tid kendte til 
lede ved kulturen, til forvirringen og exaltertheden hos men- 
nesket der er løsrevet fra sin rod, pessimismen, livstrætheden og 
livsangsten. Og da blev en magt brudt, som beherskede hele 
livet: Troen, i dens middelalderlige betydning, den tro, som 
skabte katedralerne og gav sig udslag i korstogene. 

Som det i sin tid var troen, der var den alt beherskende magt, 
er det nu i ikke ringere grad forstanden, saaledes som den giver 
sig udslag i teknik og videnskab. Vort liv staar i bruddets tegn. 
Nietzsche har sagt: ,,Vi har kun eet valg, at blive absurd kloge 
eller gaa til grunde”. Vel, vi er bleven absurd kloge, men bruddet 
stod ikke til at hele, og det vi nu oplever er intet andet end ,,den 
nye tid"s katastrofale undergang. Efter denne krig ved vi, at 
forsøget paa at lægge alle ting ind under forstandens herredømme 
vil føre til en fuldstændig fiasko. 


Det transcendentale 
Der mangler endnu at forklare, hvorfor rationalismen uund- 
gaaeligt maatte lide skibbrud. Der kan vi kun give eet svar: 

Fordi kultur, kunst spørger efter et fuldstændigt menneske, ikke 
et der alene styres af sin forstand men ogsaa sætter sig for at løse 
dyberegaaende spørgsmaal end rationalismen, nemlig spørgs- 
maalet om menneskets forhold til Gud og verden. Spørgsmaalet 
er fra et transcendentalt plan at se vor kultur under en anden 
synsvinkel. Det fører til ydmyghed og bringer os til den erken- 
delse, at vi ikke er naaet saa farlig langt trods al vor kundskab 
og videnskab. Og først i den almindelige erkendelse af, at vi staar 
med tomme hænder, er vi maaske saa modnede, at vi er værdige 
til at faa Jagt den nye kultur i vore hænder. 


Aabent eller lukket bybillede 


For igen at gaa over til det praktisk byplanmæssige: En ny livs- 
anskuelse er her ingen reaktion, der driver os fra den ene yder- 
lighed over i den anden. De aar, hvor vi var travlt beskæftigede 
med undersøgelser af talrige boligtekniske problemer som be- 
liggenhed, sollys, opholdsarealer og trafik er sikkert ikke spildt. 
Men vi ønsker i stedet for den eensidige betragtning af proble- 
merne at se hvert enkelt problem i større sammenhæng. Naar 
vi vil betragte byplanlægningen ,,ovenfraf, saa er det detail- 
kendskab, som vi har ,,nedefraf en uundværlig støtte i vor søgen 
efter videre muligheder. Med et grundigt kendskab til detail- 
spørgsmaal mister f. eks. kravet om aaben bebyggelse med ude- 
lukkelse af andre bebyggelsesformer meget af sin betydning. 

Det vilde være daarskab uden videre at sige farvel til den lukkede 

Modelfoto af detailplan (se s. 132) fra forslaget 
til generalplan for Amsterdam 1945. Det ses tydeligt, 
hvordan arkitekterne netop har arbejdet med en 
sammenstilling af aabne og lukkede bybilleder, 
lukkede gaarde og aaben stokbebyggelse. 


Grand Hotel Gooiland, Hilversum, arkitekt FJ. Dui- 
ker, bygget 1934—35. Bygningen rummer. hotel, 
restaurant og teater. Stueetagen mod gaden rummer 
teatercafeen og restaurationen med frilutfsservering 
£aa terrasser (som ses paa billedet) samt hotellets 
indgang. Taget over disse lokaler er udformet som 
& taghave, hvortil hotelværelserne har udsigt, løv- 
rigt er der altan til alle værelser. 


beboelseskarré, da det ved en god og rummelig opsat byplan er 
muligt at projektere lukkede karréer med meget store gaard- 
arealer. De lukkede karréer giver en kærnefuld kontrastvirkning 
til den aabne stokbebyggelse. Den aabne bebyggelse er for os 
ikke mere dogmet, der betegner det eneste rigtige. Aaben og 
lukket bebyggelse er ligeberettigede principper i byplanlægnin- 
gen. Den aabne bebyggelse er ingen opfindelse fra vor tid. Den 


. er ligesaa gammel som verden selv. Allerede Parthenon er en 


aaben bebyggelse. Ligeledes det berømte bygningskompleks i 
Pisa med katedralen, baptisteriet, taarnet og Campo Santo. 
Men Parthenon og Pisa er hver for sig bygget i en tid, der besad 
en levende kultur og med dybe rødder var forankret i den aande- 
lige verden. 

I saadanne tider er den følelse nærværende, at den sande kon- 
trast opstaar mellem bygningens masse og det omgivende rum. 
Derfor er Parthenon og Pisa hver paa sin maade saa fuldkomne. 
Af Pisa kan vi drage den konkrete lære, at aaben bebyggelse 
fordrer en sikkert angiven begrænsning. Begrænsningen i Pisa 
formes af Apenninernes kontur og sydfor komplekset af piazzaens 
lave bebyggelse. 

Parthenon er et andet tilfælde. Det ligger omgivet af lave byg- 
ninger men bliver ikke begrænset. Bygningens massivitet og be- 
liggenheden paa bjergplateauet gør, at den behersker rummet 
ved sin kontrastvirkning. 

Endnu stærkere er denne kontrast ved de ægyptiske pyramider 
eller ved middelalderens fritliggende borge. De behersker rum- 
met om sig ved deres masse. 

Kontrastvirkningen mellem bygningsmassen og rummet, det er 
den grundsætning, der gaar igen overalt indenfor arkitekturen 
saavel ved aaben som sluttet bebyggelse. Aaben og fritliggende 
bebyggelse stiller de største krav til arkitektens opfindsomhed, 
særlig f. eks. i vort flade land, hvor naturen ikke kommer ham 
til hjælp. Byplanlægningens udvikling peger mod en stadig mere 
aaben byplan, men ved denne aabenhed synes ikke at være op- 
naaet resultater, der kan maale sig med resultaterne fra det luk- 
kede bybilledes tid. Vi staar her endnu ved begyndelsen af en 
udvikling. Aaben bebyggelse fordrer en afslutning, der faar den 
til at ligge fast i gadebilledet, saa det vage og ubestemte for- 
svinder. 

Der fordres tillige en skarpt accentueret kontrastvirkning ved ind- 
føring af indbyrdes stærkt afvigende bygningsblokke, der ad- 
skiller sig tre til fire gange i højden. Endelig maa der komme mere 
kontrast i de aabne rum mellem bygningerne. Den nøjagtige 
placering af bygningerne med lige stor afstand fra hinanden 
af hensyn til solen paa facaderne er maaske nok videnskabelig 
korrekt men fremmer ensformigheden. Vekselvirkningens spæn- 
ding forsvinder og bybilledet faar en neutral, udflydende karakter. 
Lukkede karréer frembyder her en velkommen afveksling i by- 
billedet og giver det tillige den i saa høj grad nødvendige fasthed. 


Mod nye muligheder 
Med den erkendelse, at en periode nu er afsluttet, bliver kunst- 
neren nu stødt væk fra sit sikre staasted, hvor han roligt kunde 

arbejde udfra de regler og den viden, hvormed han var fortrolig. 
Han staar nu paany overfor det ubekendte, hvor dennegang ikke 
engang hans forstand kan vise ham vejen. Med rationalismens 
undergang saa en ny livsanskuelse dagens lys. Denne nye livs- 
anskuelse ligger i et transcendentalt plan, hvor det materielle 
ikke mere hersker over det aandelige, hvor det usynlige atter 
skal blive virkelighed. Kunstneren stilles overfor den opgave at 
gøre det usynlige synligt. 

Og derved kommer kulturen igen med et ryk i bevægelse, hvorved 
nye perspektiver aabnes. Da er vi maaske endelig kommet til det 
stade, der var udgangspunkt for alle store kulturer. 

Paa ethvert omraade indenfor arkitektens virkefelt skal nye mulig- 
heder vise sig. Men overalt staar rationalismen i vejen for en 
videre udvikling indenfor arkitektur og byplanlægning, og da 
især indenfor det rent konstruktionsmæssige, hvor vi i særlig grad 
er undergivet forstandsmæssige hensyn. Tager man f. eks. jern- 
betonen, saa finder man her stadig den gængse konstruktive op- 
bygning med søjle, bjælke og plade, der ikke adskiller sig væsent- 
ligt fra tidligere tiders konstruktioner med træ. 

I de sædvanlig konstruktioner bliver søjleafstanden forholdsvis 
lille, idet den saa godt som altid varierer mellem 5 og 7m. 
Økonomiske hensyn hindrer stadig udformningen af overskuelige 
rum, der ikke brydes af søjler. Hvor langt interessantere er ikke 
en konstruktion, der ikke bestemmes af materielle hensyn men 
derimod af rent arkitektoniske, som f. eks. ved det 18. aarhun- 
dredes rum. Den tids overhvælvingsteknik løste det tekniske pro- 
blem legende let med mursten og kalk. Spindelvævstynde er de 
flade hvælvinger konstrueret med æggeskallen som forbillede. Det 
18. aarhundredes formvilje skabte med materialer, der ikke kan 
optage trækspænding, teknisk bedre præstationer end vi almin- 
deligvis gør det med vor jernbeton. Først med en indstilling, der 
ikke er præget af materialisme, vil vi kunne udnytte jernbetonens 
muligheder fuldt ud. 

I arkitekturen skal haandværket og det maskinelle produkt ikke 
mere være uforenelige, men hver have sin egen plads som lige- 
stillede produkter af den menneskelige aand. Rumfølelsen skal 
ikke længere bestemmes af farten som følge af teknikkens fører- 
stilling indenfor kulturen, men det normale, menneskelige tempo 
maa være udgangspunktet. Der maa bekendes kulør med hensyn 
til, hvad vi vil give udtryk for, naar der er tale om at skabe rum. 
Indenfor byplanlægningen skal vi tage afstand fra neutralitetens 
princip og arbejde med kontrastvirkningen mellem den aabne 
og den lukkede bebyggelse som et udtryk for den stræben efter 
harmoni, der rører sig i os. Vi ved vel nok, at sol, lys og luft be- 
tyder sundhed, men vi ved ogsaa, at den menneskelige aand er 
af endnu større betydning. Ved at arbejde udfra dette synspunkt 
faar byplanlæggeren en udvidelse af sit omraade, en helt ny ar- 
bejdsmark. 


Det totale menneske 
I byplanlægningen finder vi den nedslaaende konstatering af, 


hvad vor tid egentlig er og vil. Vi ser den saglige idealisme, 
der nøgternt holder sig til kendsgerningerne og vender sig fra 

Rotterdam, 
Denne bygning, som lige naaede at blive færdig 


Fondsbørsen 


inden krigen, viser hvor nær den hollandske og den 
skandinaviske arkitektur var hinanden paa dette 
tidspunkt. 


Men allerede før krigen var de andre strømninger 
begyndt. J. J. P. Oud, som vi en gang har kendt 
som en slags hollandsk Corbusier, har projekteret 
dette Shell-hus. Det blev ikke færdig inden krigen 
og kan derfor vel staa som eksempel paa efterkrigs- 
tidens arkitektur. Den paa modstaaende side viste 
Jagade til byplanprojektet for Amsterdam maa saa 
vise retningen for den kommende udvikling, som 
Forfatteren af artiklen gør sig til talsmand for. 

Tanstra, Gee og Sijmons: fagadeudsnit af en af spekulationer af aandelig art. Men da byplanlægningen ikke 
lokkene i boligbebyggelsen ved Watergraafsmeer, desto mindre ogsaa er et resultat af det følelsesmæssige, d. v. s. 
Her: 200. en ikke , saglig" ytring, forsøger man ofte at sætte det subjektive 
bag det objektive, idet man skyder sig ind under ,,videnskaben”, 
naar det passer i ens kram. 

Indenfor byplanlægningen ytrer denne tankegang sig særlig in- 
denfor rumfølelsen, der giver sig udslag i descentralisation af 
boligkvartererne, ja selv den enkelte bebyggelse. Kravene til 
moderne hygiejne med lys, luft og sol, altsaa de almindelige 
brugskrav, bliver imidlertid i daglig tale koblet saadan sammen 
med den udprægede forkærlighed for decentralisation, at de- 
centralisationen synes at være en følge af brugskravene. Det sub- 
jektive forklæder sig her i objektivt gevandt. 

Men nu gælder det imidlertid indenfor byplanlægningen netop 
om stillingtagen, bestemthed kontra ubestemthed, tagen stand- 
punkt i stedet for neutralitet. I vor tid viger man paa næsten 
ethvert af livets omraader tilbage for at tage et klart standpunkt. 
Der maa imidlertid af det skabende menneske kræves en klar be- 
kendelse af dets forhold til Gud og verden. Saa længe det ska- 
bende menneske afstaar fra at gøre det, vil hans arbejde kun 
bære præg af materialismens aand og aldrig være i stand til at 
skænke det totale menneske tilfredsstillelse. Det totale menneske 
vil sige saavel det ydre som det indre menneske, det sanselige og 
det sjælelige. 

Den følelse, der ytrer sig i den rationalistiske byplanlægning, 
blomstrer paa en blodfattig jordbund omend den næppe selv vil 
vedgaa det. Rumfølelsen betragtes aldrig som en bevidst ytring 
af skønhedsbehov men som ,,tilfredsstillelse af brugskravf., Det 
rationalistiske menneske er i sit hjertes dyb mærket af sin egen 
snæverhed. Dets basis er for lille. Den saglige idealisme, — man 
maatte være blind, hvis man ikke kunde se dens store betydning 
— men dog er den kun et skjold mod den undergangsfølelser, der 
behersker menneskeheden i denne tid. 

Uden at unddrage os realiteterne ønsker vi derimod et aabent 
vindue, hvorfra vi kan se en ny verden, det totale menneskes 
verden. g 

Arkitekt Sijmons betragtninger er skrevet inden atombomben 
var en almindelig kendsgerning. 

Og passede hans syn paa vor kultur paa daværende tidspunkt 
— krigens sidste fase og tiden umiddelbart efter befrielsen — saa 
passer det hundredfold mere paa tiden nu. Paradoksalt nok re- 
præsenterede krigsaarene mindre splittelse indenfor ideologierne 
og de enkelte nationer end de aar vi nu gennemlever. Den gen- 
sidige mistillid har taget overhaand i en skæbnesvanger grad saa- 
vel mellemfolkeligt som indenfor nationerne. Det er let nok at 

give pressen skylden for, at denne mistillid vinder mere og mere Generalplan for Amsterdam af 1935, udarbejdet 
terræn — og den har sin del af skylden, fordi den som oftest gaar Y kommunens Aker, 
grøftegraverens ærinde i stedet for brobyggerens — men aar- 
sagerne er desværre af langt alvorligere art. 

Vi har paa mange maader en dybtgaaende følelse af, at vor 
kultur er ved at spille fallit. Fallitten er endnu ikke en fuldbyrdet 
kendsgerning, men den stadige leg mellem Øst og Vest med en 
atombombe i baglommen vil let kunne føre til den dag og den 
situation, hvor fallitten er en kendsgerning, aabenlys for alle. 
Undergangsangsten er ikke længere et fjernt teoretisk-filosofisk be- 
greb men en nærliggende følelse, som det bliver sværere og sværere 
at vise tilbage. 

Men behøver alt dette naturnødvendigt at have indflydelse paa 
kunsten og herunder arkitekturen? Historien viser, at der i en 
periode med almindelig velstand og deraf følgende trygge og ro- 
lige levevilkaar kan finde et rigt kulturelt liv sted, saaledes som 
tilfældet f. eks var i Holland i ,,det gyldne aarhundrede”. Men 
oftest har det vel været saaledes, at kunsten — indenfor det enkelte 
menneske som indenfor samfundet — havde sin rigeste udvikling 
netop i modgangens og brydningens tid, at den som lykken mel- 
lem to mennesker ,,snarest er som et ensomt græs, der grønnes 
paa stenet vej”, 

Naar man alligevel har fornemmelsen af at arkitekturen er inde 
i en brydningstime, kan aarsagen saaledes ikke med sikkerhed 
søges i tidens almindelige uro men snarere som paavist af arkitekt 

Forslag til generalplan for Amsterdam — 1945 — Sijmons i den bundmaterialistiske indstilling overfor alle livets 
udarbejdet af arkitekterne A. Komter, Arthur Staal, problemer, mangelen paa tro og aandeligt indhold. Man har 
Esme ganske rigtigt ved den ensidige dyrkelse af teknikken tabt ende- 
maalet af syne og anset midlet for maalet, byggematerialet for 
selve bygningen. Glemt, at mennesket bestaar af mere end kød 
og blod. 

Og dog. — Er vi selv i stand til at fælde en dom over vor egen 
kultur og de enkelte grene paa dens træ? Er det ikke en utidig 
navlebeskuelse? Skabes en ny kultur bevidst? Kan den ud- 
springe af en bevidst trang til en mentalitetsændring og helt ny 
indstilling fra en del af menneskeheden? Vil det ikke være saa- 
ledes, at den skabes ,,indefraf, som en rent ubevidst ytring? 
Lad os nu betragte planen af 1945 og den i forbindelse hermed 
projekterede bebyggelse som et udslag af et bevidst ønske om at 
betræde helt nye veje. 

Medens den kommunale byplan af 1935 gør et holdningsløst og 
udflydende indtryk og synes udført efter ,,de forhaandenværende 
søms princip”, er der over 1945-planen en tiltalende fasthed og 
klarhed, en skarp og tydelig afgrænsning mellem byen og det om- 
liggende aabne land, mellem kultur og natur. Indvender man 
dertil, at eet er teori, et andet praksis, maa der svares, at en 
udvidelsesplan for en storby som Amsterdam er en markering 
af et kulturstade, der fordrer en underordning af tilfældige økono- 
miske interesser, der set paa langt sigt kun kan blive af under- 


ordnet natur. 

A. Komter, Arthur Staal, Zanstra, Giesen og Sijmons: forslag til generalplan for Amsterdam 1945. 
Modelfoto af hosstaaende plan med indkørslen fra lufthavnen Schiphol lige i forgrunden. Planen 
er gengivet 1 maal ca. I : 25.000 


Ser man derimod paa anbringelsen af bebyggelsen indenfor de 
enkelte karréer, kan man ikke frigøre sig for indtrykket af en 
vis stivhed, der virker krampagtig og forekommer ubehagelig. 
Man kan f. eks. sammenligne med bebyggelsen langs Frederiks- 
borgvej i København op mod Grundtvigskirken, hvor husene 
ligger let og naturligt, og hvor den ordnende haand ikke er an- 
massende men dog hele tiden lige akkurat spores. 

Indtrykket af det krampagtig tilstræbte forstærkes yderligere 
naar man begynder at se paa de enkelte bygninger og sluttelig 
de arkitektoniske detailler. Disse er de gammelkendte fra Barok- 
ken, der efter ca. 40 aars dvale atter er hevet frem for at krone 
hver eneste een af syvogtyve ens opgange. 
Amsterdamgruppens svar paa løsningen af konflikten indenfor 
byplanlægning og arkitektur er — selvom byplanforslaget inter- 
esserer umiddelbart — ikke noget egentligt svar. Spørgsmaalet er 
stadig: Gaar vejen frem over en bevidst stræben mod en ny kultur 
og deraf følgende ny arkitektonisk udtryksform? Jeg tror det 
ikke. Netop fordi kunst og arkitektur i sin hele tilblivelsesform 
og udtryksmaade er bundet af — ja lænket sammen med — den 
herskende tidsaand og indstilling overfor tilværelsens problemer, 
kan den ikke frigøre sig fra denne samhørighed og paa egen 
haand gaa nye veje. 

